Tygerberg-spanne vaar goed | Netwerk24
Tygerberg-spanne vaar goed
Die Hoërskool Tygerberg se sewesrugby-en eerste netbalspanne het verlede week onderskeidelik aan die Dubai-sewesrugbytoernooi en die Invitation Netball Tournament, wat deel is van die sewes-toernooi, deelgeneem.
Die netbalspan het Dubai College met 10-3 geklop en gelykop teen Jess Jems gespeel. Die span het nederlae teen Hoërskool Noordheuwel (5-10) en teen Abu Dhabi (11-12) gely. Tygerberg het Jumeirah College toe met 12-7 geklop en derde in hul groep geëindig. Hulle klop Dubai College met 7-6 in die kwarteindronde en klop die Jess Jems met 10-3 in die halfeindronde. In die eindronde moes hulle egter die knie teen die Dolphins buig.
Die rugbyspan het met 5-26 teen die North American Lions verloor en die All Stars met 17-12 geklop. Daarna reken die span af met die KZN Barbarians (33-12) en het tweede in hul groep geëindig. In die kwarteindronde klop hulle die Brussels-Sewes-ontwikkelingsspan met 36-17, maar het toe teen die Northern Gladiators vasgeval.